स्वच्छता जागरूकता रैली निकाली गई
बीकानेर | हीरालालसौभागमल, रामपुरिया उच्च माध्यमिक विद्यालय , करूणा क्लब एवं स्काउट जम्बूरेट्स की तरफ से शहर में सफाई के लिए स्वच्छता जागरूकता रैली निकाली गई। नगर निगम महापौर नारायण चौपड़ा ने महावीर चौक से रैली को हरी झंडी दिखाकर रवाना किया। इस दौरान रैली में छात्रों ने सफाई के संदेश दिए। विभिन्न मार्गों से होते हुए रैली का समापन इंदिरा चौक पर हुआ। स्वच्छ भारत स्वस्थ भारत विषय पर संगोष्ठी की गई। मुख्य अतिथि मोहरसिंह यादव थे। यादव ने कहा कि गंगाशहर में कचरा संग्रहण का कार्य जारी है। सूरजाराम पुरोहित ने बताया कि रैली में छात्रों ने स्वच्छता, पर्यावरण संरक्षण, पॉलीथिन एवं अहिंसा, नैतिकता के बैनर लेकर लोगों में जागरूकता के संदेश दिए।
hin_Deva hin_Deva